Държавен вестник, бр. 64, 2025 г., стр. 69

БРОЙ  64	
Д Ъ Р Ж А В Е Н  В Е С Т Н И К 	
СТР.  69   
§ 17. В чл. 23 се правят следните изме­
нения:
1. Точка 1 се изменя така:
„1. прилага подходящи политики и стра­
тегии за ефективно управление на човеш­
ките ресурси с цел успешно изпълнение на 
стратегическите цели на Министерството;“.
2. В т. 4 думите „проекти на документи“ 
се заменят с „проекти и съгласува по зако­
носъобразност документите“.
3. В т. 10 думите „чл. 35, ал. 1 от ЗПКОНПИ“
се заменят с „чл. 49, ал. 1 от ЗПК“.
4. В т. 16 думите „и служителите“ и „и със 
създаването на условия за добра мотивация 
на служителите“ се заличават.
§ 18. В чл. 25 се правят следните изме­
нения:
1. Точка 3 се изменя така:
„3. дирекция „Стратегическо развитие, 
програми и проекти“;“.
2. Точка 7 се изменя така:
„7. дирекция „Информационни системи, 
дигитализация и електронни регистри“.
§ 19. В чл. 27, т. 6 накрая се добавя 
„съвместно с други дирекции, които имат 
отношение към съответния закон“.
§ 20. Член 28 се изменя така:
„Чл. 28. Дирекция „Стратегическо разви­
тие, програми и проекти“:
1. анализира и обобщава информация по 
хоризонталния Механизъм за върховенството 
на правото и подпомага провеждането на 
експертните мисии за изготвяне на годишните 
доклади на Европейската комисия;
2. подпомага министъра по отношение на 
диалога с Европейската комисия в рамките 
на Механизма за върховенството на правото 
и други инструменти на Европейската коми­
сия в сферата на правосъдието;
3. разработва проект на график за из­
пълнение на мерките и дейностите от ком­
петентност на Министерството, свързани с 
Националния координационен механизъм за 
върховенство на правото;
4. участва в процеса на изработване на 
годишното Информационно табло на Евро­
пейския съюз в областта на правосъдието 
и анализира резултатите за Република Бъл­
гария;
5. осъществява координация и комуника­
ция с Европейската комисия за демокрация 
чрез право (Венецианската комисия) в про­
цеса на изпълнението на международните 
ангажименти на България в сферата на 
върховенството на правото;
6. координира изпълнението на мерки 
от компетентността на Министерството, 
произтичащи от различни европейски ме­
ханизми, засягащи съдебната реформа и 
върховенството на правото;
7. участва в разработването, коорди­
нирането, изпълнението и отчитането на 
стратегически документи в сферата на вър­
ховенството на правото;
8. се информира и обобщава информация 
за законопроектите и предприетите зако­
нодателни инициативи по изпълнение на 
мерките и дейностите на Министерството;
9. подпомага експертно министъра при 
осъществяване на функциите му на програмен 
оператор, изпълняваща агенция, бенефи­
циент и други във връзка с международни 
програми и проекти и поддържа актуална 
информация в съществуващите бази данни 
за изпълняваните проекти;
10. осъществява методическо ръководство 
и мониторинг на звената за изпълнение на 
проектите – при разработването, управление­
то и изпълнението на проекти, финансирани 
от чуждестранни донори, за модернизиране 
на правосъдието, по които бенефициент е 
Министерството и неговите структури;
11. участва в процеса на разработване 
на програми, финансирани от Европейския 
съюз и от други международни организации 
и институции, в частта от компетентност на 
Министерството;
12. участва в процеса на разработване на 
стратегически документи на Министерството, 
в които са заложени мерки, за които е необ­
ходимо финансово осигуряване със средства 
от чуждестранни донори;
13. съвместно с потенциални бенефициен­
ти в системата на Министерството извършва 
оценка на потребностите от външно финан­
сиране на изпълняваните от Министерството 
политики и програми и идентифицира под­
ходящи донорски програми;
14. подпомага организационно-технически 
дейността на съвети, които се председателст­
ват от министъра, като изпълнява функциите 
на секретариат;
15. подпомага политическото ръководство 
на Министерството в хода на изпълнение и 
отчитане на правителствената програма в 
част „Правосъдие“;
16. подпомага главния секретар в процеса 
на планиране и отчитане на изпълнението 
на ежегодните цели на Министерството и на 
Стратегията за управление на риска;
17. следи за напредъка в изпълнението на 
Приоритет 10 „Институционална рамка“ на 
Национална програма за развитие „България 
2030“ в областите от компетентността на 
Министерството.“
§ 21. В чл. 29 се правят следните изме­
нения и допълнения: